Vilkaviškio geležinkelio stotis

Vilkaviškio geležinkelio stotis – stotis Didžiųjų Šelvių kaime, 3 km į šiaurės vakarus nuo Vilkaviškio miesto. Stoja traukiniai Kaunas–Kybartai.

Stoties pastatų kompleksas – kultūros paveldo objektas (unikalus Nr. ), kurį sudaro geležinkelio stotis (), geležinkelininkų namas (), sandėlis (), tualetas (). Šalia stoties pastatytas koplytstulpis – paminklas iš čia išvežtiems tremtiniams.

Istorija 

Stotis įkurta apie 1862 m. prie Peterburgo–Varšuvos geležinkelio kaip IV klasės Vilkaviškio geležinkelio stotis Šelvių kaime. I pasaulinio karo metais ir po jo veikė siaurasis geležinkelis (arklių trauka) į Vilkaviškio miestą.

1925 m. suprojektuotas naujas stoties pastatas, kurio architektas – Edmundas Frykas. Pastatas eklektiškos stilistikos – puošnus, barokinio silueto frontonas, kuris papuoštas smukiomis detalėmis: romaninėmis arkutėmis, tautine simbolika (Vytis, Gediminaičių stulpų motyvas). Interjere yra art deco elementų. Pagrindinis fasadas – modernizuoto istorizmo. Kaip tuomet buvo įprasta statant visuomeninius pastatus, įrengta ne tik stotis, bet ir gyvenamosios bei kitos patalpos.

2000 m. stotis paskelbta paveldo objektu, 2003–2005 m. restauruota. 2014 m. birželio 14 d. ant stoties pašventinta Lietuvos gyventojų genocido ir rezistencijos tyrimo centro suprojektuota atminimo lenta iš stoties masiškai tremtiems Lietuvos gyventojams atminti.

Šaltiniai 

Vilkaviškis
Vilkaviškio rajono savivaldybės geležinkelio stotys
Lietuvos kultūros vertybės: geležinkelio stotys